काठमाडौ, वैशाख २० – काठमाडौं उपत्यका विकास प्राधिकरणका आयुक्त केशव स्थापितले मुअब्जा दिएर सहरी विकासको काम विस्तार गर्ने बताएका छन् । कसैलाई विस्थापित गरेर र समस्यामा पारेर नभई सबैको चित्त बुझाएर विकास गतिविधि चलाउने उनले प्रतिबद्धता जनाएका छन् । उनको प्रतिबद्धताको पहिलो चरणमा सडकमा ८ हजार सौर्य बत्ती र प्रेमी-प्रेमिकाका लागि घुम्ने तथा मनोरञ्जन गर्ने पार्क निर्माण परेका छन् ।
